ตลอดช่วงเช้านี้ ประชาชนเที่ยวชมงานอุ่นไอรัก คลายความหนาว สายน้ำแห่งรัตนโกสินทร์ พร้อมเลือกซื้อสินค้าจากร้านค้าต่างๆ ที่นำมาจำหน่ายอย่างต่อเนื่อง
ตลอดช่วงเช้านี้ ประชาชนเที่ยวชมงานอุ่นไอรัก คลายความหนาว สายน้ำแห่งรัตนโกสินทร์ พร้อมเลือกซื้อสินค้าจากร้านค้าต่างๆ ที่นำมาจำหน่ายอย่างต่อเนื่อง

การจัดงานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า ประชาชนจำนวนมากยังคงแต่งกายด้วยชุดไทยย้อนยุคเก็บภาพความประทับใจของต้นไม้นานาพันธุ์ รวมไปถึงความงดงามของเรือพระที่นั่งจำลอง พระที่นั่งกลางน้ำ พร้อมเข้าชมการจัดแสดงนิทรรศการพระราชกรณียกิจของพระมหากษัตริย์ไทย ตั้งแต่สมัยรัชกาลที่ 1 ถึงรัชกาลปัจจุบัน นิทรรศการน้ำกับชีวิตและภาพยนตร์สามมิติ งานประดิษฐ์ไทย สาธิตการทำอาหารชาววัง ทำให้ทุกคนที่เข้าชมงานนอกจากจะได้สนุกสนานแล้ว ยังได้รับความรู้ 
โดยนางดาราพันธุ์ ศรีสารัตน์ ผู้เข้าชมงาน กล่าวว่าประทับใจการจัดงานทุกจุด โดยเฉพาะการจำลองและจัดสร้างเรือพระราชพิธี ได้ผสมผสานตกแต่งด้วยความเป็นไทยที่หาชมได้ยาก จึงเชิญชวนให้ทุกคนมาเที่ยวชมงานและร่วมกันสืบสานขนบธรรมเนียมประเพณีอันดีงามของไทย

นอกจากนี้ ภายในงานที่บริเวณเสือป่า ยังมีการจำหน่ายสินค้าจากร้านจิตอาสา 904 ร้านค้าในพระบรมวงศานุวงศ์ และร้านจากหน่วยงานภาครัฐและเอกชน เน้นการตกแต่งร้านแบบไทย เช่นเดียวกับการออกร้านจำหน่ายอาหาตลาดบกวิถี 4 ภาค ที่นำอาหารจากทั่วทุกภาคมาจำหน่าย อาทิ ผัดไทย หอยทอดกำแพงเพชร ขนมพื้นบ้าน กล้วยปิ้งสูตรโบราณ ขนมถุงทองโบราณ ม้าฮ่อ ประชาชนที่สนใจเที่ยวงานอุ่นไอรัก คลายความหนาว สายน้ำแห่งรัตนโกสินทร์ ได้ทุกวัน ตั้งแต่เวลา 10.00 น.-21.00 น. จนถึงวันที่ 19 มกราคม 2562